CELEX: 32018D1521
Language: bg
Date: 2018-10-10 00:00:00
Title: Решение за изпълнение (ЕС) 2018/1521 на Комисията от 10 октомври 2018 година за изменение на Решение 2009/11/ЕО за даване на разрешение за методи за класификация на кланични трупове на свине в Испания (нотифицирано под номер С(2018) 6507)

12.10.2018   
               
               
                  BG
               
               
                  Официален вестник на Европейския съюз
               
               
                  L 256/84
               
            
         РЕШЕНИЕ ЗА ИЗПЪЛНЕНИЕ (ЕС) 2018/1521 НА КОМИСИЯТА
         от 10 октомври 2018 година
         за изменение на Решение 2009/11/ЕО за даване на разрешение за методи за класификация на кланични трупове на свине в Испания
         
            
               (нотифицирано под номер С(2018) 6507)
            
         
         (само текстът на испански език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, букви п) и у) от него,
         като има предвид, че:
         
                     (1)
                  
                  
                     Съгласно част Б, раздел IV, точка 1 от приложение IV към Регламент (ЕС) № 1308/2013 при класификацията на кланични трупове на свине съдържанието на постно (нетлъсто) месо в кланичния труп се определя чрез методи на категоризиране, разрешени от Комисията, като се допускат само статистически доказани методи за оценка, които почиват на физическо измерване на една или повече анатомични части на кланичните трупове на свинете. Разрешаването на даден метод за категоризиране следва да зависи от неговото съответствие с максимално допустимата статистическа грешка при оценката. Допустимата грешка е определена в част A от приложение V към Делегиран регламент (ЕС) 2017/1182 на Комисията (2).
                  
               
                     (2)
                  
                  
                     С Решение 2009/11/ЕО на Комисията (3) беше разрешено използването на осем метода за класификация на кланични трупове на свине в Испания.
                  
               
                     (3)
                  
                  
                     Испания поиска от Комисията да разреши един нов метод за класификация на кланични трупове на свине на територията ѝ и представи подробно описание на пробната дисекция, указвайки принципите, на които се основава този метод, резултатите от пробната дисекция и уравнението, използвано за изчисляване на процента постно (нетлъсто) месо, в протокола по член 11, параграф 3 от Делегиран регламент (ЕС) 2017/1182.
                  
               
                     (4)
                  
                  
                     При разглеждане на това искане бе установено, че условията за разрешаване на този метод за класификация са изпълнени. Следователно този метод за класификация следва да бъде разрешен в Испания.
                  
               
                     (5)
                  
                  
                     Поради това Решение 2009/11/ЕО следва да бъде съответно изменено.
                  
               
                     (6)
                  
                  
                     Не следва да се разрешават изменения на уредите или методите за класификация, освен ако тези изменения са изрично разрешени с решение за изпълнение на Комисията.
                  
               
                     (7)
                  
                  
                     Мерките, предвидени в настоящото решение, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2009/11/ЕО се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           Съгласно част Б, раздел IV, точка 1 от приложение IV към Регламент (ЕС) № 1308/2013 на Европейския парламент и на Съвета (*1) се разрешава използването на следните методи за класификация на кланични трупове на свине в Испания:
                           
                                       а)
                                    
                                    
                                       уредът „Fat-O-Meat'er (FOM)“ и съответните методи за оценка, като подробности за тях са представени в част 1 от приложението;
                                    
                                 
                                       б)
                                    
                                    
                                       уредът „Fully automatic ultrasonic carcase grading (Autofom)“ и съответните методи за оценка, като подробности за тях са представени в част 2 от приложението;
                                    
                                 
                                       в)
                                    
                                    
                                       уредът „Ultrafom 300“ и съответните методи за оценка, като подробности за тях са представени в част 3 от приложението;
                                    
                                 
                                       г)
                                    
                                    
                                       уредът „Automatic vision system (VCS2000)“ и съответните методи за оценка, като подробности за тях са представени в част 4 от приложението;
                                    
                                 
                                       д)
                                    
                                    
                                       уредът „Fat-O-Meat'er II (FOM II)“ и съответните методи за оценка, като подробности за тях са представени в част 5 от приложението;
                                    
                                 
                                       е)
                                    
                                    
                                       уредът „AutoFOM III“ и съответните методи за оценка, като подробности за тях са представени в част 6 от приложението;
                                    
                                 
                                       ж)
                                    
                                    
                                       „ръчен метод (ZP)“ с линия и съответните методи за оценка, като подробности за тях са представени в част 7 от приложението;
                                    
                                 
                                       з)
                                    
                                    
                                       уредът „CSB-Image-Meater“ и съответните методи за оценка, като подробности за тях са представени в част 8 от приложението.
                                    
                                 
                                       и)
                                    
                                    
                                       уредът „gmSCAN“ и съответните методи за оценка, като подробности за тях са представени в част 9 от приложението.
                                    
                                 Ръчният метод (ZP) с линия, посочен в първа алинея, буква ж), е разрешен само за кланиците:
                           
                                       а)
                                    
                                    
                                       в които броят на закланите животни не надхвърля 500 свине седмично на средногодишна база, и
                                    
                                 
                                       б)
                                    
                                    
                                       които имат кланична линия с максимален капацитет от 40 свине на час.
                                    
                                 
                        
                           (*1)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).“"
                        
                     
                  
                        2)
                     
                     
                        Приложението се изменя в съответствие с приложението към настоящото решение.
                     
                  
         
            Член 2
            Адресат на настоящото решение е Кралство Испания.
         
         
            Съставено в Брюксел на 10 октомври 2018 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
         
            (2)  Делегиран регламент (ЕС) 2017/1182 на Комисията от 20 април 2017 г. за допълване на Регламент (ЕС) № 1308/2013 на Европейския парламент и на Съвета по отношение на скàлите на Съюза за класификация на кланични трупове на говеда, свине и овце и по отношение на отчитането на пазарните цени на някои категории кланични трупове и живи животни (ОВ L 171, 4.7.2017 г., стр. 74).
         
            (3)  Решение 2009/11/ЕО на Комисията от 19 декември 2008 г. за даване на разрешение за методи за класификация на кланични трупове на свине в Испания (ОВ L 6, 10.1.2009 г., стр. 79).
      
      
         
            ПРИЛОЖЕНИЕ
            В приложението към Решение 2009/11/ЕО се добавя следната част 9:
            
               „Част 9
               
               gmSCAN
               
                        
                           1.
                        
                        
                           Правилата в тази част се прилагат, когато класификацията на кланични трупове на свине се извършва с уреда, наречен „gmSCAN“.
                        
                     
                        
                           2.
                        
                        
                           В апарата gmSCAN се използва магнитна индукция за безконтактно определяне на диелектричните свойства на кланичните трупове. Системата за измерване се състои от редица предавателни намотки, които създават променливо магнитно поле с нисък интензитет. Приемателните намотки преобразуват сигнала от промяната на магнитното поле, причинена от кланичния труп, в сложен електрически сигнал, свързан с диелектричните параметри на мускулната и мастната тъкан на кланичния труп.
                        
                     
                        
                           3.
                        
                        
                           Съдържанието на постно (нетлъсто) месо в кланичния труп се изчислява по следната формула:
                           Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW
                           където:
                           
                                       Ŷ
                                    
                                    
                                       =
                                    
                                    
                                       прогнозното процентно съдържание на постно (нетлъсто) месо в кланичния труп;
                                    
                                 
                                       Q1, Q2 и Q3
                                    
                                    
                                       =
                                    
                                    
                                       магнитно-индукционната реакция (във волтове), получена съответно от областта на бута, средната част и плешката;
                                    
                                 
                                       CW
                                    
                                    
                                       =
                                    
                                    
                                       теглото на топлия кланичен труп (в килограми).
                                    
                                 Тази формула се отнася за кланичните трупове с тегло между 60 и 120 kg (тегло на топлия кланичен труп).“